కోలిన్ డి గ్రాండ్‌హోమ్

కోలిన్ డి గ్రాండ్‌హోమ్ (జననం 1986, జూలై 22) జింబాబ్వేలో జన్మించిన న్యూజీలాండ్ మాజీ అంతర్జాతీయ క్రికెట్ ఆటగాడు. 2019–2021 ఐసీసీ వరల్డ్ టెస్ట్ ఛాంపియన్‌షిప్‌ను గెలుచుకున్న న్యూజీలాండ్ జట్టులో సభ్యుడిగా ఉన్నాడు.

 అంతర్జాతీయ కెరీర్ 
యు19 ప్రపంచ కప్‌లో జింబాబ్వేకు ప్రాతినిధ్యం వహించిన తర్వాత, డి గ్రాండ్‌హోమ్ న్యూజీలాండ్‌కు వెళ్ళాడు. 2012, ఫిబ్రవరి 11న జింబాబ్వేతో జరిగిన ట్వంటీ20 ఇంటర్నేషనల్‌లో అంతర్జాతీయ అరంగేట్రం చేశాడు. వన్డే అంతర్జాతీయ అరంగేట్రం 2012 మార్చి 3న దక్షిణాఫ్రికాపై జరిగింది. 2016 నవంబరులో, పర్యాటక పాకిస్థానీలకు వ్యతిరేకంగా న్యూజీలాండ్ టెస్ట్ జట్టులో డి గ్రాండ్‌హోమ్ ఎంపికయ్యాడు. నవంబరు 17న మొదటి టెస్ట్ మ్యాచ్‌లో అరంగేట్రం చేశాడు. హాఫ్ సెంచరీ సాధించాడు. అరంగేట్రంలోనే ఐదు వికెట్లు తీసి ప్లేయర్ ఆఫ్ ది మ్యాచ్ అవార్డును గెలుచుకున్నాడు.

2017, డిసెంబరు 2న, పర్యాటక వెస్టిండీస్‌పై, డి గ్రాండ్‌హోమ్ తన మొదటి టెస్ట్ సెంచరీని సాధించాడు. 71 బంతుల్లో ఈ సెంచరీ న్యూజీలాండ్ బ్యాట్స్‌మెన్ టెస్టుల్లో రెండో వేగవంతమైన సెంచరీ. జింబాబ్వేలో తన తండ్రి మరణం తర్వాత వెస్టిండీస్‌తో వన్డే మ్యాచ్‌లకు ముందు పర్యటనను రద్దు చేసుకున్నాడు.

2018 మేలో, న్యూజీలాండ్ క్రికెట్ ద్వారా 2018–19 సీజన్‌కు కొత్త కాంట్రాక్ట్‌ను పొందిన ఇరవై మంది ఆటగాళ్ళలో డి గ్రాండ్‌హోమ్ ఒకరు. 2019 ఏప్రిల్ లో, 2019 క్రికెట్ ప్రపంచ కప్ కోసం న్యూజీలాండ్ జట్టులో ఎంపికయ్యాడు. 2022, ఆగస్టు 31న అంతర్జాతీయ క్రికెట్‌కు రిటైర్మెంట్ ప్రకటించాడు.

 మూలాలు 

 బాహ్య లింకులు 


వర్గం:న్యూజీలాండ్ టీ20 క్రికెట్ క్రీడాకారులు
వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:న్యూజీలాండ్ వన్డే క్రికెట్ క్రీడాకారులు
వర్గం:న్యూజీలాండ్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1986 జననాలు